biswa921/hiwiki-latest-pages-articles-raw huggingface dataset:
टैक्सोन

thumb|230px|अफ़्रीकी हाथी की सभी नस्लें (जातियाँ) लोक्सोडोंटा (Loxodonta) नामक टैक्सोन में आती हैं जिसे आधुनिक जीववैज्ञानिक वर्गीकरण में वंश का दर्जा मिला है
टैक्सोन (taxon) या वर्गक जीववैज्ञानिक वर्गीकरण के क्षेत्र में जीवों की जातियों के ऐसे समूह को कहा जाता है जो किसी वर्गकर्ता के मत में एक ईकाई है, यानि जिसकी सदस्य जातियाँ एक-दूसरे से कोई मेल या सम्बन्ध रखती हैं जिस वजह से उनके एक श्रेणी में डाला जा रहा है। अलग-अलग जीववैज्ञानिक अपने विवेकानुसार यह टैक्सोन परिभाषित कर सकते हैं इसलिए उनमें आपसी मतभेद भी आम होता रहता है।The Tree of Life: A Phylogenetic ClassificationHarvard University Press Reference Library , Guillaume Lecointre, Hervé Le Guyader, pp. 23, Harvard University Press, 2006, ISBN 978-0-674-02183-9, ... A taxon is a group of organisms that is recognized as a formal unit. Homo sapiens is a taxon at the species level; Homo is a taxon at the genus level; the hominidae form a taxon at the family level; the primates form a taxon at the level of the order ...

जीववैज्ञानिकों के नज़रिए में ऐसा टैक्सोन जो वास्तविक प्राकृतिक श्रेणियाँ दिखाए वह 'अच्छा' होता है और ऐसा टैक्सोन जो कृत्रिम रूप से ज़बरदस्ती ऐसी जातियों को एक श्रेणी में डाल दे जिनका आपस में प्राकृतिक सम्बन्ध नहीं है वह 'बुरा' या 'ग़लत' होता है। आधुनिक काल में अधिकतर जीववैज्ञानिक क्रम विकास (एवोल्यूशन) पर आधारित टैक्सोनों को अच्छा मानते हैं, यानि ऐसे टैक्सोन पसंद करते हैं जो क्लेडों पर आधारित हों (ऐसे समूह जिसमें कोई जाति और उस से क्रम विकास में उत्पन्न हर जाति शामिल हो)। इसके बावजूद सरीसृप (रेपटिलिया) जैसे कुछ ऐसे टैक्सोन हैं जो क्लेड नहीं हैं लेकिन जिन्हें काफ़ी समर्थन मिलता है।The variety of life: a survey and a celebration of all the creatures that have ever lived, Colin Tudge, Oxford University Press, 2000, ISBN 978-0-19-850311-8, ... But the traditional class Reptilia is not a clade. It is just a section of the clade Amniota: the section that is left after the Mammalia and the Aves have been hived off ...

 जीववैज्ञानिक वर्गीकरण में टैक्सोन का स्थान 
आधुनिक जीववैज्ञानिक वर्गीकरण व्यवस्था में किसी टैक्सोन का ऊपरी या निचला स्थान हो सकता है। उदाहरण के लिए मानव जाति 'होमो' (Homo) नामक टैक्सोन में आती है जिसमें निअंडरथल मानव (विलुप्त) जैसी और भी अन्य जातियाँ आती हैं। इस टैक्सोन को वर्गीकरण में जीववैज्ञानिक वंश का दर्जा मिला है। यह टैक्सोन एक और भी विस्तृत टैक्सोन में शामिल है जिसमें होमो-वंश जातियों के अलावा चिम्पान्ज़ी, गोरिल्ला और ओरन्गउटान जैसे सभी बड़े अकार वाले वानर वंश आते हैं - इस टैक्सोन को मानवनुमा (अंग्रेज़ी में Hominidae या होमिनिडाए) कहा जा सकता है। जीववैज्ञानिक वर्गीकरण में 'मानवनुमा' (होमिनिडाए) को जीववैज्ञानिक कुल का दर्जा मिला है जिसमें कई वंश शामिल हैं।

 इन्हें भी देखें 
 क्लेड
 क्रम-विकास (एवोल्यूशन)
 जाति (जीवविज्ञान)

 सन्दर्भ 

श्रेणी:जीववैज्ञानिक वर्गीकरण
*
नियततापी प्राणी

thumb|right|230px|उष्मीय तस्वीर: एक शीतरक्ती सांप एक गर्मरक्ती चूहे को खा रहा है
नियततापी या गर्मरक्ती (warm-blooded) प्राणियों की ऐसे जातियों को कहा जाता है जिनके रक्त का तापमान अन्य शीतरक्ती जानवरों की तुलना में अधिक होता है और जो अपनी अंदरूनी चयापचय प्रक्रियाओं के द्वारा अपनी ऊष्मीय समस्थिति बहाल रखते हैं। प्राणी-जगत में यह लक्षण पक्षियों और स्तनधारियों (मैमलों) के हैं। गर्मरक्ती जानवर सर्द परिस्थितियों में भी अपना अंदरूनी तापमान ऊँचा रख पाते हैं और वे अक्सर ऐसा ठिठुर कर करते हैं, जबकि शीतरक्ती जानवरों का तापमान वही हो जाता है जो उनके इर्द-गिर्द के वातावरण का है।Animal World, pp. 11, Saddleback Educational Publishing,2008, ISBN 978-1-59905-232-8, ... Warm-blooded animals have the ability to maintain a constant body temperature in any kind of environment. Warm-blooded animals are also known as endotherms. Birds and mammals are examples of warm-blooded animals ...Warm-Blooded Or Cold-Blooded?, Bobbie Kalman, pp. 11, Crabtree Publishing Company, 2008, ISBN 978-0-7787-3281-5, ... Warm-blooded animals are able to warm their bodies by shivering when they are cold. When you shiver, your body shakes to warm you up ...

 इन्हें भी देखें 
 शीतरक्ती
 समस्थिति

 सन्दर्भ 

श्रेणी:प्राणी शरीर क्रियाएँ
बाह्ययोष्मी

thumb|230px|धूप सेकती हुई जुनोनिया लेमोनियास नामक तितली
बाह्ययोष्मी या ऍक्टोथर्म​ (ectotherm) ऐसे जीवों को कहा जाता है जिनकी अंदरूनी प्रक्रियाओं की भूमिका उनके शरीर के तापमान पर नियंत्रण रखने में बहुत कम हो या बिलकुल ही न हो। ऐसे जीव (उदाहरण: मेंढक) अपने बदन में गर्मी रखने के लिए आसपास के वातावरण में मौजूद गरमाहट के स्रोतों का प्रयोग करते हैं। जहाँ गर्मरक्ती प्राणी अपने शरीर का तापमान स्थिर रखने में उर्जा ख़र्च करते हैं वहाँ बाह्ययोष्मी प्राणी अपने शरीर की प्रक्रियाओं को अधिक किफ़ायत​ से चलाते हैं। बाह्ययोष्मी जीव अक्सर अपने आप को गर्म रखने के लिए धूप में जा बैठते हैं या गर्म स्थान ढूंढते हैं।Biology: The Dynamic Science, Peter J. Russell, Paul E. Hertz, Beverly McMillan, pp. 1058, Cengage Learning, 2011, ISBN 978-0-538-49374-1, ... most ectotherms are unable to maintain optimal body temperature when the temperature of their surroundings departs too far from that optimum ... endotherms require a nearly constant supply of energy to maintain their body temperatures. Because that energy is provided by food, endotherms typically consume much more food than ectotherms of equivalent size ...

 इन्हें भी देखें 
 नियततापी प्राणी

 सन्दर्भ 

श्रेणी:प्राणी शरीर क्रियाएँ
राजभवन (त्रिपुरा)

thumb|right|250px|अगरतला स्थित त्रिपुरा का राजभवन।

राजभवन अगरतला भारत के त्रिपुरा राज्य के राज्यपाल का आधिकारिक आवास है। यह राज्य की राजधानी अगरतला में स्थित है। डी. यशवन्तराव पाटिल त्रिपुरा के वर्तमान राज्यपाल हैं।Tripura - Our Governor  

 राजभवन 
अगरतला राजभवन, कुंजाबन, अगरतला में स्थित है। इसका कुल क्षेत्रफल १.७६ हैक्टेयर है।Tripura - Governors   इसका निर्माण १९१७ में महाराजा बिरेन्द्र किशोर माणिक्य (१९०९-१९२३) द्वारा करवाया गया था और इसे अब राजभवन के नाम से जाना जाता है।

 इन्हें भी देखें 
 त्रिपुरा के राज्यपालों की सूची
 त्रिपुरा के मुख्यमन्त्रियों की सूची

 सन्दर्भ 

 बाहरी कड़ियाँ 
 आधिकारिक जालस्थल (त्रिपुरा राज्यपाल) 

श्रेणी:भारत में आधिकारिक आवास
श्रेणी:अगरतला की इमारतें
मोरेन सौल्निएर एल

thumb|एक जेर्मन वायु सेना का पकड़ा गया मोरेन सौल्निएर एल

मोरेन सौल्निएर एल एक फ्रेंच छत्र पंख, एक या दो सीट वाला प्रथम विश्व युद्ध का लड़ाकू विमान था। जब इनमे एकल मशीन गन लगाईं गयी जो की प्रोपेल्लर के चाप के माध्यम से गोलिया दागती थी, एल प्रकार के विमान कुछ पहले सफल लड़ाकू विमानों में शामिल हो गए। अपनी इस प्रभाव के वजह से इसने लड़ाकू विमानों के विकास में हथियारों की दौड़ शुरू कर दी और इस प्रकार एल तेजी से अप्रचलित भी हो गया क्यों की इससे उन्नत विमान पहले से भी तेजी से आने लगे.

इसे सबसे पहले सन १९१४ में बनाया गया व इसके उत्पादन बंद होने तक ऐसे ६०० विमान बनाए जा चुके थे। इसे कई देशो ने काम में लिया पर मुख्य तोर पे शाही फ़्लाइंग कोर, शाही नौसेना की वायु सेना व फ्रांस की वायु सेना ने काम में लिया।http://www.theaerodrome.com/aircraft/france/morane_l.php ..

 सन्दर्भ 

श्रेणी:प्रोपेल्लर विमान
नोदक (वायुयान)

thumb|220px|एटीआर७२ वायुयान के घूमता हुआ नोदक
नोदक के अन्य अर्थों के लिए नोदक (बहुविकल्पी) देखें
वायुयान के नोदक (aircraft propellors), जिन्हें एयरस्क्रू (airscrew, अर्थ: हवाई पेच) भी कहते हैं, हवाई जहाज़ों पर लगे ऐसे पंखेनुमा यंत्र होते हैं जिनसे विमानों के इंजनों द्वारा उत्पन्न घूर्णन (रोटेशन) का प्रयोग हवा को पीछे की ओर फेंककर विमान को आगे की तरफ़ धकेलने के लिए किया जाता है। बीते दिनों में हवाई नोदकों को लकड़ी से बनाया जाता था और बाद में इन्हें धातु से बनाया जाने लगा। आधुनिक युग में यह मिश्रित पदार्थों से बनते हैं। नोदकों के पंखों का रुझाव (pitch) एक महत्वपूर्ण पहलु होता है और हवा उसी के अनुसार विमान को आगे की तरफ़ धकेलती है। अच्छे नोदकों के पंखे मुड़े हुए होते हैं, क्योंकि सर्वाधिक धक्का प्राप्त करने के लिए यह आवश्यक है कि हवा-बहाव की दिशा के साथ उनका कोण (ऐंगल) नोदक के केंद्र में अलग और पंखों के अंत में अलग हो। वैज्ञानिक अध्ययन की दृष्टि से नोदकों के ऊपर से होते वायु प्रवाह और विमान के पंख के ऊपर से होते प्रवाह में बहुत सामानताएँ हैं।Master The Military Flight Aptitude TestsMaster the Military Flight Aptitude Tests, Scott A. Ostrow, pp. 233, Peterson's, 2009, ISBN 978-0-7689-2793-1, ... The propeller blades, just like a wing, are curved on one side and straight on the other side. As the propeller is rotated by the engine, forces similar to those on the wing “lift” in a forward direction to produce thrust ...

 इन्हें भी देखें 
 वायुयान
 नोदक (जलयान)

 सन्दर्भ 

श्रेणी:नोदक
श्रेणी:वायुयान के अंग
नियूपोर्ट १०

thumb|एक नियूपोर्ट १० विमान
thumb|Nieuport 10 C.1

नियूपोर्ट १० एक फ़्रांसिसी बाईप्लेन था जो की प्रथम विश्व युद्ध में सामान्य उपयोग के लिए बनाया गया था। इसे सन १९१४ में डिजाइनर गुस्ताव दिलागे ने फ़्रांसिसी वायुसेना के लिए बनाया था। इस विमान के दो प्रकार बनाए गए। १० ऐवि में गनर आगे और पाईलट पीछे बैठते और १० ऐआर में पाइलट आगे और गनर पीछे बैठते.

इसे विभिन् देशो ने सेवा में लिया। इसकी अधिकतम गति १३९ किलोमीटर प्रतिघंटा व अधिकतम उचाई सीमा १५००० फूट थी। यह ४१० फिट प्रति मिनट के हिसाब से उप्पर चड सकता था और अधिकतम २.५ घंटे हवा में रहकर उड़ान भर सकता था। इसमें एक लुईस मशीन गन उप्परी पंख के उप्पर लगी हुई थी। ऐसे ३०० से भी अधिक विमान बनाये गए।

 सन्दर्भ 

श्रेणी:प्रोपेल्लर विमान
मशीन गन

thumb|एक अमेरिकी एम२-१ मशीन गन

मशीन गन एक ऐसी बन्दूक है जो की स्वचालित रूप से एक के बाद कई गोलिया कई सो प्रति मिनट की रफ़्तार से एक साथ दाग सकती है। इन्हें मूल रूप से सब मशीन गन भी कहा जाता है। यह या तो किसी स्टैंड के उप्पर लगाके के व उस के सहयोग से प्रयोग में ली जाती है या इनके हलके प्रकार सीधे हाथ में लेकर प्रयोग में लिए जाते है। इसके लगातार गोली चलाने के दो तरीके है। कुछ मशीन गन सीधे पिस्टन का प्रयोग करती है व आजकल ज्यादातर गैस से स्वचालित पिस्टन का.

प्रथम व द्वितीय विश्व युद्ध में अपनी बर्बर मारने की शक्ति की वजह से पूरे विश्व की सेनाओं में यह काफी प्रचिलित हुई. कई वैज्ञानिक इसे पीछेले १०० सालो में हुए सबसे महत्वपूर्ण अविष्कारो में से एक  मानते है।

thumb|गैस से चालित पिस्टन वाली मशीन गन के पुर्जे का स्वरूप

 सन्दर्भ 

श्रेणी:अग्निशस्त्र
श्रेणी:सभी लेख जिन्हें विकिफ़ाइ करने की आवश्यकता है
श्रेणी:अमेरिकी आविष्कार
संज्ञान

thumb|right|alt=Diagram|कई उदाहरणों को देखकर बुद्धि संज्ञान से उनकी समानताएँ निकाल लेती है और फिर 'वृक्ष' नामक एक उच्च-स्तरीय अवधारणा से वास्तविकता में मौजूद करोड़ों अलग-अलग दिखने वाले वृक्षों को एक ही अवधारणा के प्रयोग से समझने में सक्षम होती है
संज्ञान (cognition, कोग्निशन) कुछ महत्वपूर्ण मानसिक प्रक्रियाओं का सामूहिक नाम है, जिनमें ध्यान, स्मरण, निर्णय लेना, भाषा-निपुणता और समस्याएँ हल करना शामिल है। संज्ञान का अध्ययन मनोविज्ञान, दर्शनशास्त्र, भाषाविज्ञान, कंप्यूटर विज्ञान और विज्ञान की कई अन्य शाखाओं के लिए ज़रूरी है। मोटे तौर पर संज्ञान दुनिया से जानकारी लेकर फिर उसके बारे में अवधारणाएँ बनाकर उसे समझने की प्रक्रिया को भी कहा जा सकता है।Emotions, Cognition, and Behavior , CUP Archive, 1988, ISBN 978-0-521-31246-2, ... Cognition is defined here as conceptual information processing. We begin with a description of how the information base of an affective response disposition is organized and its form of representation in memory ...

‘संज्ञान’ शब्द का अर्थ है ‘जानना’ या ‘समझना’। यह एक ऐसी बौद्धिक प्रक्रिया है जिसमें विचारों के द्वारा ज्ञान प्राप्त किया जाता है। संज्ञानात्मक विकास शब्द का प्रयोग मानसिक विकास के व्यापक अर्थ में किया जाता है जिसमें बुद्धि के अतिरिक्त सूचना का प्रत्यक्षीकरण (perception), पहचान (recognition), प्रत्याह्वान (remembering) और व्याख्या आता है। अतः संज्ञान में मानव की विभिन्न मानसिक गतिविधियों का समन्वय होता है। मनोवैज्ञानिक ‘संज्ञान’ का प्रयोग ज्ञान प्राप्त करने की प्रक्रिया के रूप में करते हैं। 'संज्ञानात्मक मनोविज्ञान' शब्द का प्रयोग गुस्ताव नाइसर (Ulric Gustav Neisser) ने अपनी पुस्तक ‘संज्ञानात्मक मनोविज्ञान’ में सन् 1967 ई0 में किया था। संज्ञानात्मक विकास इस बात पर जोर देता है कि मनुष्य किस प्रकार तथ्यों को ग्रहण करता है और किस प्रकार उसका उत्तर देता है। संज्ञान उस मानसिक प्रक्रिया को सम्बोधित करता है जिसमें चिन्तन, स्मरण, अधिगम और भाषा के प्रयोग का समावेश होता है। जब हम शिक्षण और सीखने की प्रक्रिया में संज्ञानात्मक पक्ष पर बल देते है तो इसका अर्थ है कि हम तथ्यों और अवधारणाओं की समझ पर बल देते हैं।

यदि हम विभिन्न अवधारणाओं के मध्य के सम्बन्धों को समझ लेते हैं तो हमारी संज्ञानात्मक समझ में वृद्धि होती है। संज्ञानात्मक सिद्धान्त इस बात पर बल देता है कि व्यक्ति किस प्रकार सोचता है, किस प्रकार महसूस करता है और किस प्रकार व्यवहार करता है। यह सम्पूर्ण प्रक्रिया अपने अन्दर ज्ञान के सभी रूपों यथा स्मृति, चिन्तन, प्रेरणा और प्रत्यक्षण को शामिल करती है

 इन्हें भी देखें 
 संज्ञानात्मक विकास
 प्याज़े का संज्ञानात्मक विकास सिद्धान्त
 संज्ञानात्मक मनोविज्ञान
 संज्ञानवाद
 बोध

 सन्दर्भ 

श्रेणी:संज्ञान
श्रेणी:संज्ञानशास्त्र
श्रेणी:मनोविज्ञान
कॉफ़ीख़ाना

thumb|230px|काफ़े द फ़्लोर, पैरिस का एक कॉफ़ीख़ाना
कॉफ़ीख़ाना, कॉफ़ीघर या कॉफ़ीहाउस (coffeehouse) ऐसे स्थान को बोलते हैं जो ग्राहकों को कॉफ़ी का पेय बनाकर पिलाए। यह बहुत हद तक चायख़ाने की तरह होता है और इसे एक प्रकार का विशेष रेस्तरां समझा जा सकता है। अक्सर इसमें कॉफ़ी के साथ-साथ चाय, चॉकलेट पेय और हलकी खाने की चीज़ें भी उपलब्ध होती हैं। यूरोप, तुर्की, ईरान और मध्य पूर्व के अन्य भागों में कॉफ़ीख़ानों का बहुत रिवाज है। अरब देशों और मध्य पूर्व के अन्य हिस्सों के कॉफ़ीख़ानों में अक्सर हुक़्क़े भी मिलते हैं। भारतीय उपमहाद्वीप में भी कुछ स्थानों पर कॉफ़ीख़ाने मौजूद हैं।

विश्व के कई स्थानों में कॉफ़ीख़ानों का गहरा सांस्कृतिक महत्व है। उत्तर भारत के चायख़ानों की तरह वही लोगों के मिलने का स्थान होते हैं। अक्सर लेखक अपनी लिखाईयाँ कॉफ़ीख़ानों में रचते हैं। अपने स्थाई ग्राहकों के लिए कॉफ़ीख़ाने एक अनौपचारिक सभा-स्थल का काम देते हैं।Coffee: Philosophy for Everyone: Grounds for Debate, John Wiley & Sons, 2011, ISBN 978-1-4443-9337-8, ... in the cultural imagination, the coffeehouse represents a place of artistic and intellectual vibrancy ...

 इन्हें भी देखें 
 चायख़ाना
 कॉफ़ी

 सन्दर्भ 

श्रेणी:कॉफ़ीख़ाने
श्रेणी:रेस्तरां के प्रकार
ज़ुन्गारिया

thumb|230px|चीन के शिनजियांग प्रांत का उत्तरी भाग (लाल रंग) ऐतिहासिक ज़ुन्गारिया क्षेत्र का अधिकाँश भाग था; नीला भाग तारिम द्रोणी का क्षेत्र है
ज़ुन्गारिया (Dzungaria या Zungaria) मध्य एशिया का एक ऐतिहासिक क्षेत्र है जिसमें चीन द्वारा नियंत्रित शिनजियांग प्रांत का उत्तरी भाग, मंगोलिया का कुछ पश्चिमी अंश और काज़ाख़स्तान का थोड़ा पूर्वी हिस्सा शामिल है। कुल मिलकर ऐतिहासिक ज़ुन्गारिया का क्षेत्रफल लगभग ७,७७,००० वर्ग किमी है।

 भूगोल 
शिनजियांग को तियान शान की पर्वत शृंखला दो भागों में बांटती है - उत्तरी भाग ज़ुन्गारिया है, जबकि उस से दक्षिण में तारिम द्रोणी आती है। हालांकि दोनों ही क्षेत्रों में जल की कमी है, फिर भी तारिम इलाक़ा अधिक शुष्क है। लेकिन जहाँ तियान शान के पहाड़ सर्दियों में साइबेरिया से आने वाली ठंडी ध्रुवीय हवाओं को तारिम द्रोणी में आने से रोक देते हैं वहाँ यह हवाएँ ज़ुन्गारिया में बहुत सर्दी पैदा करती हैं।China's Changing Map: National and Regional Development, 1949-71, Theodore Shabad, Taylor & Francis, 1972, ... the Tien Shan, which separates the exceptionally dry Tarim basin from less arid Dzungaria. The Tien Shan acts, in particular, as a climatic barrier against the continental polar air that enters Dzungaria from Siberia ...

 इन्हें भी देखें 
 ज़ुन्गार लोग
 शिनजियांग
 मध्य एशिया

 सन्दर्भ 

श्रेणी:मध्य एशिया
श्रेणी:शिंजियांग
श्रेणी:चीन के मरुस्थल
श्रेणी:मंगोलिया के मरुस्थल
श्रेणी:क़ाज़ाक़्स्तान के मरुस्थल
बाईप्लेन

thumb|१९२० में निर्मित हंग ग्लाइडर

बाईप्लेन' एक ऐसे विमान को कहते है जिसके की दो आरोपित मुख्य पंख होते है व वो दोनों एक साथ एक के ऊपर एक जुड़े हुए होते है। इस प्रकार के विमान की खास पहचान इसके ये ही दो पंख होते है। 

thumb|१९४४ का बोईंग इसटिअरमन ई७५ बाईप्लेन

राइट बंधुओं के राईट फ्लायर विमान में भी बाईप्लेन संरचना का प्रयोग किया गया था व विमानन क्रांति के शुरुआती सालों में बाईप्लेन रचना ही मुख्य रूप से विमानों की बनावट में काम में लाई गयी। पर धीरे धीरे तकनीक में आये बदलाव, तेज गति की चाहत व नए प्रकार के विमानों की रचना से यह पुराना पड़ गया व इसकी जगह १९३० तक सामान्य २ पंख वाले विमानों ने ले ली।

श्रेणी:विमानन का इतिहास
श्रेणी:विमान के प्रकार
सम और विषम अंक

thumb|230px|विश्व के कुछ शहरों में घरों को संख्यांक देने की यह परंपरा है कि सड़क की एक तरफ सम अंक होते हैं और सड़क की दूसरी तरफ विषम अंक। यदि किसी घर-ढूंढते हुए वाहनचालक को घर-संख्या मालूम हो तो उसे सड़क के केवल एक ही ओर देखने की आवश्यकता होती है 
गणित में सम (even) ऐसी संख्याओं को कहा जाता है जो 2 द्वारा पूर्णतः विभाज्य (DIVIDABLE) हों, जैसे कि 0 2 4 6 8 10इत्यादि। यही कहने का एक और तरीका है कि सभी सम अंक 2 के गुणज (MULTIPLE) होते हैं। इस से विपरीत विषम (odd) अंक ऐसे अंकों को कहा जाता है, जो २ द्वारा विभाज्य नहीं होते, जैसे 1 3 5 7 9 11आदि। यद्यपि मूल रूप से सम-विषम की अवधारणा अंको पर लगाई जाती थी, आधुनिक गणित में इसे अन्य चीज़ों पर भी लागू किया जाता है। किसी चीज़ की गणितीय समता (parity) उसका वह लक्षण होती है जो यह बतलाए कि वह सम है या विषम।

 अंतिम अंक द्वारा समता-विषमता बताना 
यदि कोई संख्या सम है तो उसका अंतिम अंक भी सम ही होता है और इसी तरह विषम संख्या का अंतिम अंक भी केवल विषम ही हो सकता है। उदाहरण के लिए १२,३४,३४७ को अगर २ से विभाजित किया जाए तो यह विषम पाया जाएगा और यह इसके अंतिम अंक (७) को देखकर बिना कोई विभाजन करे तुरन्त ही बताया जा सकता है क्योंकि ७ स्वयं एक विषम अंक है।Learning Mathematics Standard Six, M.Raphael, Jeevandeep Prakashan Pvt Ltd, ... Even numbers are numbers whose digit in the units place is either 0, 2, 4, 6 or 8. Odd numbers are numbers whose digit in the units place is either 1, 3, 5, 7 or 9 ...

 इन्हें भी देखें 
 अंक शून्य एक सम संख्या है। शून्य धनात्मक  भी है ऋणात्मक भी है ᴳᶰㅤRomeoᶠᶠGᴀᴍᴇʀᴢᴏɴᴇᶠ

 सन्दर्भ gmail 

श्रेणी:गणित
सोप्विद टेबलोइड

thumb|एक सोप्विद टेबलोइड विमान

सोप्विद टेबलोइड ब्रिटिश बाईप्लेन खेल विमान थे जिनका की बाद में सेन्य उपयोग किया गया. सोप्विद उड्डन कंपनी द्वारा बनाए गए यह कुछ पहले विमानों में से एक था। इसने नवंबर १९१३ में पहली उड़ान भरी व सन १९१५ में इसे सेवा से बहार कर दिया गया. ऐसे कुल ४२ टेबलोइड अव १३६ शेनइडर विमान बनाए गए। इनका उपयोग फ्रांस में शाही वायु कोर्प्स व शाही नौसेना के वायु कोर्प्स द्वारा प्रथम विश्वयुद्ध के शुरुआती दिनों में किया गया.

२२ सितम्बर १९१४ को इनका उपयोग बोम्बर विमानों के तोर पे भी किया गया व इन्हों सफल रूप से जेर्मन जमीन पर बम वर्षाये.
 सन्दर्भ 

श्रेणी:प्रोपेल्लर विमान
सेंचूरियन टैंक

thumb|एक सेनचुरियन एमके ३ टैंक

सेनचुरियन टैंक, ब्रिटिश सेना का एक सफल युद्ध टैंक था जिसे की उसकी सेना में सन १९४५ में शामिल किया गया। मूल रूप से सेनचुरियन की बनावट उन सैकड़ों पिछले टैंको से काफी मेल खाती थी जो की ब्रिटिश सेना ने द्वितीय विश्वयुद्ध में काम में लिए, व यह उनसे काफी हद तक प्रेरित था पर उनके कई विफलताओ से सीख लेके इसकी तकनीक में भारी बदलाव किये गए थे।

सेनचुरियन टैंक सन १९४५ से १९९० तक सेवा में रहा व इसके कई प्रकार अब भी कई विदेशी सेनाओं के कार्य में लाये जा रहे हैं। इसका उपयोग भारत पकिस्तान के १९६५ के युद्ध में भारतीय थल सेना द्वारा किया गया जहा इसने पकिस्तान के अमेरिकी टैंक एम४७ पेटन से मुकाबाला किया। इसके अलावा इसने ब्रिटिश सेना की और से विभिन् युद्ध व हमलों में भाग लिया।

सेनचुरियन ३५ किलोमीटर प्रति घंटे की रफ़्तार के साथ ४५० किलोमीटर के क्षेत्र में युद्ध लड़ सकता था। इसे चार लोगो का दल चलाता था।

thumb|एक सेनचुरियन ऐआरके

सेनचुरियन की चेसि कई अन्य पूल निर्माण, माइन खोजक आदि सेन्य उपकरणों में भी काम में लायी गयी।

 सन्दर्भ 

श्रेणी:मुख्य युद्ध टैंक
मूरिश किला

मूरिश किला जिब्राल्टर में स्थित एक एतिहासिक मध्ययुगीन किला है। इसमें कई इमारतें, द्वार, किलेबंद दीवारें व मशहूर टावर ऑफ़ होमेज व गेट हाउस शामिल है। इसमें स्थित टावर ऑफ़ होमेज जिब्राल्टर आने वाले यात्रियों को दूर से ही दिख जाता है। मूरिश किले का जिब्राल्टर में निर्माण मिरिनिद वंश ने करवाया था जिससे यह इबिरियाई पेनिज्वेला कि एक अद्वितीय वास्तु बन गया।

किले के एक हिस्से में जिब्राल्टर का एच एम कारागृह भी स्थित था परन्तु उसे २०१० में स्थानांतरित कर दिया गया।
 इतिहास 
thumb|left|250px|रानी शेर्लोट कि बैटरी मूरिश किले में।
जिब्राल्टर हमेशा से ही कई सभ्यताओं व व्यक्तियों के लिए एक आकर्षण का स्थान रहा है। इनमें ननिन्दर्थाल काल से मूरिश, स्पेनी व वर्तमान ब्रिटिश साम्राज्य शामिल है।

जिब्राल्टर के इतिहास में मूरिश साम्राज्य सबसे लम्बा चला आ रहा है जो ७११ से १३०९ तक चला व उसके पश्च्यात १३५० से १५६२ तक कायम रहा जो कुल ७१० वर्ष का हो गया। जिब्राल्टर का मुस्लिम व इसाई, दोनों संस्कृतियों में महत्वपूर्ण स्थान है।

स्पेन पर मूरिश कि चढ़ाई तारिक इबिन ज़ियाद व मूसा इबिन नसीर ने कि थी। इस कारण वश जिब्राल्टर स्पेन कि चढ़ाई में एक मिल का पत्थर व फ्रांस का एक हिस्सा बन गया। यह चढ़ाई केवल बाईस दिनों में कि गई। रणनीति कि दृष्टी से जिब्राल्टर का महत्त्व मूरिश साम्राज्य के अंतिम दिनों में बढ़ा जब ईसाईयों ने सफलतापूर्वक गुअदाल्कुविर घाटी पर अधिकार कर लिया जो ग्रानाडा के साम्राज्य व उत्तरी अफ्रीका में स्थित मूरिश हिस्सों को जोड़ने वाली महत्वपूर्ण घाटी थी।

मूरिश किले का निर्माण आठवीं शताब्दी ईसापूर्व में शुरू हुआ परन्तु इसका कोई प्रमाण नहीं है कि इसका कार्य पूर्ण कब हुआ था।

 सन्दर्भ 

श्रेणी:जिब्राल्टर का भूगोल
श्रेणी:दुर्ग
श्रेणी:जिब्राल्टर की इमारतें और संरचनाएँ
श्रेणी:जिब्राल्टर में इस्लाम
खुर

thumb|230px|एक हिरन के खुर
thumb|230px|ऊँट के खुर
खुर (hoof) कुछ स्तनधारी जानवरों के पाऊँ की उँगलियों के उस अंतिम भाग को कहा जाता है जो उनका भार उठाए और केराटिन नामक नाखून-जैसी सख़्त​ चीज़ से ढका हो।खुर को  सूम भी कहते है।  खुर वाले पशुओं को खुरदार या अंग्युलेट (ungulate) कहा जाता है और इनमें बहुत से जाने-पहचाने जानवर शामिल हैं जैसे कि घोड़ा, गधा, ज़ेब्रा, गाय, गेंडा, ऊँट, दरियाई घोड़ा, सूअर, बकरी, तापीर, हिरन, जिराफ़, ओकापी, साइगा और रेनडियर। खुर का किनारा और अंदरूनी भाग दोनों पशु का भार उठाते हैं।The Time Before History, Colin Tudge, Simon and Schuster, 1997, ISBN 978-0-684-83052-0, ... Three main groups of ungulates prevail today: the perissodactyls, which carry their weight on their middle toes like horses, rhinos, and tapirs; the artiodactyls - including the pigs, hippos, camels, and ruminants - which bear their weight equally on their third and fourth toes (and hence are "cloven-hoofed"); and the proboscideans, represented by the elephants ... खुर जानवर के चलने से घिसते रहते हैं लेकिन नाखूनों की तरह आजीवन उगते भी रहते हैं।Horse Power, Jane Buxton, Learning Media Ltd, 2002, ISBN 978-0-478-24718-3, ... Horses' hooves are like your fingernails. They keep growing all the time, and they have to be cut before they get too long. This doesn't hurt a horse at all, just like it doesn't hurt when you cut your fingernails ...

 सम और विषम उंगलियाँ 
जीववैज्ञानिक खुरों में उँगलियों की संख्या के आधार पर खुरों को दो श्रेणियों में बांटते हैं: सम संख्या (ईवन) वाले खुर और विषम संख्या (ऑड) वाले खुर।
 सम-ऊँगली वाले पशुओं के खुरों में अक्सर दो बड़ी उंगलियाँ होती हैं, जिस वजह से इन्हें "बंटे-हुए खुर" (cloven hoofs) कहा जाता है। इनमें अक्सर पाँव में ज़रा ऊपर को दो अन्य छोटी उँगलियाँ भी होती हैं जो कूदने के लिए काम आती हैं या ज़मीन नरम होने से पाँव अन्दर धंसने पर भी धरती को छूकर अधिक सहारा देने के काम आती हैं। ऐसे सम-ऊँगली खुर हिरणों और सूअरों में देखे जाते हैं। सम-ऊँगली खुर जिराफ़ों में भी होते हैं लेकिन उनके पास यह दो अन्य छोटी उंगलियाँ नहीं होती। ऊंटों के भी बंटे-हुए खुर होते हैं लेकिन उनकी उंगलियाँ रेत में चलने के लिए नरम होती हैं और खुर उनके अंत में नाखून-मात्र के रूप में होते हैं।
 विषम-उँगलियों वाले पशुओं के हर पैर में या तो एक बड़ी ऊँगली (घोड़े, गधे) या फिर तीन उंगलियाँ (गेंडे) होती हैं। तापिर एक विशेष खुरदार जानवर है जिसके पिछले खुरों में तीन उंगलियाँ और आगे के खुरों में चार उंगलियाँ होती हैं।

 इन्हें भी देखें 
 खुरदार
 नाखून

 सन्दर्भ 

श्रेणी:स्तनधारी
श्रेणी:अश्व
बैंकिंग लोकपाल योजना

बैंकिंग लोकपाल योजना २००६ (Banking Ombudsman Scheme) भारतीय बैंकों के ग्राहकों की शिकायतों एवं समस्याओं को सुलझाने के लिये आरम्भ की गयी एक योजना है। इसके अन्तर्गत एक 'बैंकिंग लोकपाल' की नियुक्ति की जाती है जो एक अर्ध-न्यायिक प्राधिकारी है। वैसे तो बैंकिंग लोकपाल योजना 1995 में लागू की गई थी, लेकिन 2002 एवं 2006 में इस योजना का दायरा बढ़ाते हुए संशोधन किए गए, ताकि बैंकों द्वारा स्वच्छ, पारदर्शी, भेदभाव रहित और जिम्मेदारी पूर्वक बैंकिंग सेवाएं प्रदान की जा सकें। यह एक स्वशासी स्वतंत्र संस्था है जो बैंकों द्वारा प्रदान की गई सेवाओं की निगरानी रखती है। ग्राहक किसी भी बैंक के अधिकारी व कर्मचारी की शिकायत व समय से सेवाएं न मिलने पर बैंकिंग लोकपाल को शिकायत डाक, ई मेल, आन लाइन दर्ज करा सकता है। निशुल्क की जाने वाली इस शिकायत का निस्तारण तीस दिन के अंदर किया जाता है। ग्राहकों की सुविधा व बैंकों में पारदर्शिता लाने के लिए यह योजना संचालित है।

बैंक ग्राहकों द्वारा बैंकिंग सेवाओं में पाई गई कमियों के संबंध में अपनी शिकायतों के समाधान हेतु उन्हें द्रुतगति वाला और कम खर्च वाला मंच प्रदान करने के लिए भारतीय रिजर्व बैंक द्वारा मुख्यतया क्षेत्रीय ग्रामीण बैंकों पर भी लागू करके इसका विस्तार करने में संशोधित किया गया था।
1
भारतीय रिजर्व बैंक ने नए क्षेत्रों में ग्राहकों की शिकायतों जैसे क्रेडिट कार्ड संबंधी शिकायतों, बैंकों के सेल्स एजेन्टों द्वारा वचनबद्ध सेवाएं प्रदान न करने और बैंकों द्वारा वचनबद्धता को पूरा न करने, ग्राहकों को पूर्व सूचना दिए बिना सेवा प्रभार लगाने तथा छोटे मूल्यवर्ग के नोट व सिक्के स्वीकार न करने या छोटे मूल्यवर्ग के नोट स्वीकार करने हेतु कमीशन लेने के संबंध में शिकायत कर सकेंगे।

सर मैं दिल राम यादव मेरा खाता नंबर है यूनियन बैंक आफ इंडिया नूरुद्दीनपुर ब्रांच आजमगढ़ में मैं अपना फोन नंबर रजिस्टर्ड करने के लिए आज 20 दिन से उनके पास जा रहा हूं लेकिन दिल्ली झूठा शासन मिलता है वह नंबर रजिस्टर्ड करते नहीं कृपया संज्ञान ले यहां के कर्मचारी निकम्मे और भ्रष्ट है मैनेजर से लेकर कैशियर तक कोई काम सीधे नहीं होता है

 बाहरी कड़ियाँ 
 बैंकिंग लोकपाल योजना - 2006

श्रेणी:भारत में बैंकिंग
एम ४६ पेटन

thumb|एम ४६ टैंक

एम ४६ पेटन एक अमेरिकी मध्यम टैंक था। यह पहला ऐसा टैंक था जिसका की नाम द्वितीय विश्वयुद्ध की तीसरी अमेरिकी आर्मी के कमांडर जनरल व युद्धों में टैंको के उपयोग के हिमायती जिओर्ज एस. पेटन के नाम पर रखा गया।Hunnicutt, p. 14

एम ४६ पेटन मूल रूप से पुराने एम २६ पेर्शिंग टैंक का उन्नत रूप था। इसे अमरीकी सेना ने शीतयुद्ध के प्रारंभिक वर्ष १९४९ से १९५० तक काम में लिया। ऐसे करीब ११६० टैंक बनाये गए थे जीनेमें ३६० एम ६४ ऐ१ भी शामिल है। इसका उत्पादन सन १९५० से लेकर १९५० वे दशक के मध्य से अंत तक हुआ। इसे डेट्रोइट आर्सनल टैंक प्लांट ने बनाया था। एम ४६ पेटन ४८ किलोमीटर की गति की साथ १३० किलोमीटर के क्षेत्र में युद्ध कर सकता था।Donald W Boose Jr."US Army Forces in the Korean War 1950-53" ISBN 1-84176-621-6 pp.52,75-86

अमेरिकी सेना ने इसे कोरियाई युद्ध में मुख्य तौर से काम में लिया। इसके अलावा यह बेल्जियम, फ़्रांस व इटली की सेनाओं की सेवाओं में भी रहा।

 सन्दर्भ 

श्रेणी:मुख्य युद्ध टैंक
छछून्दर

छछूंदर दुनिया भर में सबसे अधिक पाये जाने वाले जानवरों में से एक है। छछूंदर की करीब ३० प्रजातियाँ होती हैं, लेकिन इनमे से सिर्फ कुछ प्रजातियाँ ही अक्सर देखने को मिलती हैं। जमीन में लम्बी दरारों के अंदर या खेतों के आसपास छछूंदर अक्सर देखे जा सकते हैं। छछूंदर प्राय:धरती के नीचे गहरी सुरंग बनाते हैं और लगभग अपनी पूरी जिंदगी ही जमीन के नीचे अँधेरे में बिता देते हैं। छछूंदर एक ऐसे किलेनुमा बस्ती में रहते हैं, जो जमीन के नीचे ये स्वयं बनाते हैं। इनकी खोदने की क्षमता का अनुमान इसी से लगाया जा सकता है कि यह एक खेत में ही २०० फुट से भी ज्यादा लम्बी एक सुरंग बड़ी आसानी से खोद सकते हैं और एक मिनट से भी कम समय में एक बिल खोदकर उसमे समा सकते हैं। दरअसल छछूंदर के पंजे बहुत शक्तिशाली होते हैं, जिनका आकार फावडे जैसा होता है। छछूंदर की सुरंगों की बनावट इतनी जटिल होती है कि दुसरे जानवरों के लिए इन सुरंगों में जाना सुरक्षित नहीं होता। आपको जानकार हैरानी होती है कि छछूंदर इतना भूखा जीव है कि यदि यह १२ घंटे तक भूखा रह जाये तो यह भूख के कारण दम तोड़ देता है।
 सन्दर्भ 

श्रेणी:जानवर
कारपैथी पर्वत

thumb|240px|अंतरिक्ष से ली गई कारपैथी पर्वत क्षेत्र की तस्वीर
कारपैथी पर्वत (Carpathian Mountains) पूर्वी और मध्य यूरोप में स्थित लगभग १,५०० किमी लम्बी एक पर्वतमाला है। १,७०० किमी चलने वाली स्कैंडीनेवियाई पर्वतमाला के बाद यह यूरोप की दूसरी सब से लम्बी पर्वत शृंखला है। इसमें यूरोप के वन्य जीवन एक बड़ा हिस्सा रहता है, जिसमें भूरे भालू, भेड़िये, शाम्वा और लिंक्स शामिल हैं। यूरोप में मिलने वाली पौधों-वृक्षों की जातियों में से एक-तिहाई इन्ही पहाड़ों में मिलती है। रूस के अलावा, यूरोप के वनों का बड़ा अंश कारपैथी क्षेत्र में ही स्थित है। यह पहाड़ चेक गणतंत्र, स्लोवाकिया, पोलैंड, हंगरी, युक्रेन और रूमानिया में विस्तृत हैं, लेकिन इनका सबसे बड़ा फैलाव रूमानिया में है।

पारंपरिक रूप से कारपैथी पर्वतों को तीन भागों में देखा जाता है: पश्चिमी कारपैथी (चेक गणतंत्र, पोलैंड व स्लोवाकिया), मध्य कारपैथी (दक्षिणपूर्वी पोलैंड, पूर्वी स्लोवाकिया, युक्रेन व रूमानिया]] और दक्षिणी कारपैथी (रूमानिया व सर्बिया)। करपैथियों की सबसे ऊँची उपश्रेणी का नाम तात्रा पर्वत शृंखला (Tatra Range) है, जिन्हें अनौपचारिक रूप से 'ऊँचे तात्रा' (High Tatras) भी कहा जाता है। कारपैथी पर्वतों का सबसे ऊँचा पहाड़ - स्लोवाकिया में स्थित २,६५५ मीटर (८,७११ फ़ुट) लम्बा गेरलाचोव्सकी श्तित (Gerlachovský štít) - इसी तात्रा श्रेणी का हिस्सा है।Slovakia: The Bradt Travel Guide, Lucinda Mallows, Bradt Travel Guides, 2007, ISBN 978-1-84162-188-3, ... The highest peak in the entire Carpathians is Gerlachovsky stit (2,655m) in the High Tatras ...

 कारपैथियों के कुछ चुने नज़ारे 

 इन्हें भी देखें 
 रूमानिया

 सन्दर्भ 

श्रेणी:रोमानिया की पर्वतमालाएँ
श्रेणी:पोलैंड की पर्वतमालाएँ
श्रेणी:युक्रेन की पर्वतमालाएँ
श्रेणी:हंगरी की पर्वतमालाएँ
श्रेणी:स्लोवाकिया की पर्वतमालाएँ
श्रेणी:चेक गणराज्य की पर्वतमालाएँ
श्रेणी:यूरोप की पर्वतमालाएँ
श्रेणी:पर्वतमालाएँ
सैन एन्टोनियो

thumb|सैन एन्टोनियो शहर

सैन एन्टोनियो संयुक्त राज्य अमेरिका का सातवा व टेक्सस राज्य का दूसरा सबसे ज्यादा आबादी वाला शहर है। इसकी आबादी १३ लाख के करीब है व यह अमेरिका के १० सबसे तेज बड़ रहे शहरो की सूची में सबसे शीर्ष में आता है। सैन एन्टोनियो का नाम सेंट एंथोनी के नाम पर पड़ा.

 सन्दर्भ 

श्रेणी:संयुक्त राज्य अमेरिका
श्रेणी:संयुक्त राज्य अमेरिका के नगर
सैन डिएगो

thumb|सैन डिएगो शहर

सैन डिएगो संयुक्त राज्य अमेरिका का आठवा व कैलिफ़ोर्निया राज्य का दूसरा सबसे ज्यादा आबादी वाला शहर है। यह शहर प्रशान्त महासागर के मुहाने पर बसा है व इसकी सीमा मेक्सिको से सीधी जुड़ती है। सन २०१० की जनगणना के अनुसार इस की आबादी ६१७ थी।

मूलरूप से सैन डिएगो कुमेयाय लोगों का घर था और वो पहली जगह भी जहाँ यूरोपियन लोग अमेरिका में पहली बार आये थे व जो कि आज अमेरिका के पश्चिमी तट का हिस्सा है।

 सन्दर्भ 

श्रेणी:संयुक्त राज्य अमेरिका
श्रेणी:संयुक्त राज्य अमेरिका के नगर
जैक्सनविल, फ्लोरिडा

thumb|जैक्सनविल शहर

जैक्सनविल संयुक्त राज्य अमेरिका के फ्लोरिडा राज्य का सबसे ज्यादा आबादी व भूमि क्षेत्र वाला शहर है। इसकी आबादी सन २०१० की अमेरिकी जनगणना के अनुसार १३,४५,५९६ थी। इस शहर का कुल भूमि क्षेत्र २२६४ वर्ग किलोमीटर है।

जैक्सनविल पूर्वोत्तर फ्लोरिडा के पहले तट क्षेत्र में है और सेंट जॉन्स नदी के तट पर केंद्रित है। जैक्सनविल के आधुनिक शहरी क्षेत्र में हजारों साल से लोग बसे हुए है व यहाँ यूरोपीय खोजकर्ता सबसे पहले सन १५६२ में आये.

 सन्दर्भ 

श्रेणी:संयुक्त राज्य अमेरिका
श्रेणी:संयुक्त राज्य अमेरिका के नगर
जॉर्ज बुकनैन

250px|right|जॉर्ज बुकनैन।

जार्ज बुकनैन (George Buchanan ; १५०६-१५८२) स्कॉट इतिहासकार एवं मानवतावादी लेखक थे।

 परिचय 
उनकी शिक्षा डंबार्टन स्कूल तथा पैरिस स्कूल में हुई। सेंट ऐंडूज विश्वविद्यालय से बी.ए. तथा पेरिस से एम.ए.। विद्यार्थीकाल से लैटिन कविता लिखना आरंभ किया। वे पैरिस आए और वहाँ तीन वर्ष तक लैटिन शिक्षक का कार्य करते रहे। उनके चार दु:खांत नाटक 'मिडिया', 'एलसेसटिस', यूनूपीडट से अनुवादित तथा 'जेफ्था' व बैप्टिस्ट मौलिक रचनाएँ हैं जा विद्यार्थियों द्वारा अभिनीत करने के लिए लिखी गई। प्रसिद्ध निबंधकार मांतेन उनका इसी समय का शिष्य था। पुर्तगाल में नवस्थापित कालेज के प्राचार्य रूप में आने के तुरंत बाद अपने धार्मिक विचारों के कारण मठ में बंदी बना लिए गए। यहाँ उन्होंने बाइबिल की प्रार्थनाओं का लैटिन में अनुवाद किया जो १९वीं शताब्दी तक स्कॉटलैंड में पाठ्यपुस्तक के रूप में पढ़ाया जाता रहा। 'लेनोरा' नामक काव्य भी यहीं लिखा गया। 

१५६२ में स्कॉटलैंड की रानी मेरी के शिक्षक नियुक्त हुए पर लॉर्ड डार्नले की हत्या के बाद उन्होंने मेरी के विरुद्ध 'डिटेक्शिया' नामक पुस्तक लिखकर यूरोप में उसके अभियोग का प्रचार किया तथा 'कैस्केट लेटर्स' उसी द्वारा लिखे जाने का समर्थन किया। जेम्स छठे के पक्ष में रानी द्वारा गद्दी त्यागने पर वर्ष तक जेम्स के शिक्षक रहे। १५७९ में संसद के अधिकार तय हुए। 'डीजुरे रेनी एमिड स्कॉट्स' (१५७०) लिखकर उन्होंने जनता को राजा की शक्ति का आधार बताया और रानी मेरी के प्रति किए गए वर्ताव का समर्थन किया। संसद् द्वारा इसका विरोध हुआ और यह पुस्तक ऑक्सफोर्ड विश्वविद्यालय द्वारा जलाई भी गई। १५८२ में 'रेरम स्कॉट केरम हिस्ट्रिया' नामक स्कॉटलैंड का इतिहास लिखा। 

लैटिन भाषा में रचना करने के कारण वे विशेष जनप्रिय और अमर न हो सके। इस भाषा पर इनका पूर्ण अधिकार था और वे सच्चे अर्थ में कवि थे। पाँच खंडों में 'डी स्फ़ेरा' काव्य लिखकर उन्होंने कोपरनिकस के मुकाबले टॉलेमी के ज्योतिष सिद्धांतों का समर्थन किया। वे स्वतंत्र विचारक, स्पष्टवादी व्यक्ति तथा सफल साहित्यिक थे। सारा यूरोप उन्हें प्रथम श्रेणी का कवि मानता था।

 बाहरी कड़ियाँ 
 De Jure Regni Apud Scotos, online text
 De Jure Regni Apud Scotos, The Rights of the Crown in Scotland, translated from Latin to English by Robert MacFarlan, in its entirety (free PDF download)
 Rerum Scoticarum Historia (Latin and English)
 Psalmorum Davidis Paraphrasis Poetica (Latin and English)

श्रेणी:स्कॉट इतिहासकार
श्रेणी:स्कॉत कवि
श्रेणी:लैटिन कवि
श्रेणी:निधन वर्ष अनुपलब्ध
श्रेणी:लेखक
बनवारी लाल

बनवारी लाल (अंग्रेजी: Banwari Lal, जन्म: ग्राम तिलोकपुर जिला शाहजहाँपुर) ब्रिटिश काल के दौरान उत्तर प्रदेश में गठित क्रान्तिकारी संगठन हिन्दुस्तान रिपब्लिकन ऐसोसिएशन का सक्रिय सदस्य ही नहीं अपितु रायबरेली का जिला संगठनकर्ता भी था। ९ अगस्त १९२५ को काकोरी के समीप हुई ऐतिहासिक डकैती में समूचे हिन्दुस्तान से ४० व्यक्तियों को गिरफ्तारडॉ॰ एन० सी० मेहरोत्रा व मनीषा टण्डन स्वतन्त्रता आन्दोलन में शाहजहाँपुर जनपद का योगदान पृष्ठ १२४-१२५ किया गया था। बनवारी लाल की गिरफ्तारी रायबरेली से हुई थी।
 
काकोरी काण्ड के मुकदमे के दौरान जब उस पर पुलिस ने दबाव डाला तो वह टूट गया और वायदा माफ गवाह (अंगेजी में अप्रूवर) बन गया। बनवारी लाल शाहजहाँपुर सदर तहसील के तिलोकपुर गाँव का रहने वाला था। अप्रूवर बन जाने के बाद भी काकोरी काण्ड में शामिल होने के कारण उसे ५ वर्ष के कारावास में रखा गया।  हुई थी। जेल से छूटने के बाद वह अपने बाल-बच्चों के साथ अपने गाँव में रहने लगा।

कुछ समय बाद जब उसे अपने गाँव के ब्राह्मणों से जान का खतरा महसूस हुआ तो उसने वह गाँव छोड़ दिया और पास के ही दूसरे गाँव केशवपुर में रहने लगा जहाँ उसकी कायस्थ बिरादरी के काफी लोग रहते थे। सन् २००० के आसपास उसकी मृत्यु हो गयी।
.

 इन्हें भी देखें 
 काकोरी काण्ड
 बाहरी कड़ियाँ 
 Freedom fighters from Shahjahanpur शाहजहाँपुर के स्वतन्त्रता सेनानी
 मानचित्र पर तिलोकपुर व केशवपुर की लोकेशन

 सन्दर्भ 

श्रेणी:उत्तर प्रदेश
स्थानांग सूत्र

स्थानांग सूत्र जैन ग्रंथ है जो प्रथम ग्यारह आगमों में से एक है। इसमें प्रयुक्त भाषा अर्धमागधी है। इसके मूल सूत्रों को टीका के बिना समझना बहुत कठिन है। इसलिये ११वीं शताब्दी में अभयदेवसूरी जी ने स्थानांग सूत्र पर संस्कृत में एक पारिभाषिक ग्रन्थ की रचना की। यह ग्रन्थ जैन तत्वमीमांसा का 'अंग-ग्रन्थ' है। किन्तु इसमें गणित के बहुत से विषय, विधियाँ और संक्रियाएँ दी गयी हैं।

 भारतीय गणित में योगदान 
स्थानांग सूत्र में गणित के उन विषयों की सूची विद्यमान है जो ईसा की दूसरी शताब्दी से भारतीय समाज में अध्ययन की जातीं थी। 

स्थानांग सूत्र ७४७ के अनुसार गणित के १० विषय हैं-

 परिकर्म (चार आधारभूत संक्रियाएँ)

 व्यवहार (subjects of treatment),

 रज्जु (ज्यामिति)

 राशि (ठोस ज्यामिति)

 कलासवर्ण (भिन्न)

 यावत्-तावत् (सरल समीकरण)

 वर्ग (वर्ग समीकरण)

 घन (त्रिघात समीकरण)

 वर्गवर्ग (biquadratic equation), तथा

 विकल्प (सांयोजिकी या 'permutation and combination').

 इन्हें भी देखें 
 भारतीय गणितज्ञ सूची

श्रेणी:भारतीय गणित
श्रेणी:गणित ग्रंथ
काल विभाजन

Bdodjs sjsijs eam sujal gandu 

देश क्रिया के व्यापार का समय सूचित करने वाले क्रिया रूप को 'काल' कहते हैं। हिन्दी में काल के तीन प्रमुख भेद होते हैं-वर्तमान काल, भूतकाल और भविष्यत् काल।

वर्तमान काल

काल के hsosjd jsosjd djdokse ekske bsksks sksobd djdid ekdod djdokd djdod edjdkd djdkkd dkd ddkd hdid e zobs e sos s usjla sun nis s .sijal sujal जिस क्रिया रूप से कार्य के अभी होने का बोध होता है, उसे वर्तमान काल कहते हैं। इसके तीन भेद होते हैं-

सामान्य वर्तमान
क्रिया के जिस रूप से कार्य की अभी पूर्णता या अपूर्णता का ज्ञान न हो उसे सामान्य वर्तमान काल कहते हैं। जैसे-

राम घर जाता है।
मैं पुस्तक पढ़ता हूँ।
वह गेंद खेलता है।
अपूर्ण वर्तमान
काल के जिस क्रिया रूप द्वारा यह बोध होता है कि कार्य इसी समय किया जा रहा है या कार्य लगातार हो रहा है, उसे अपूर्ण वर्तमान काल कहते हैं। जैसे-

श्याम गेंद खेल रहा है।
मैं भोजन कर रहा हूँ।
वह घर जा रहा है।
पूर्ण वर्तमान
काल के जिस क्रिया रूप द्वारा यह बोध होता है कि कार्य अभी पूर्ण हुआ है। उसे पूर्ण वर्तमान काल कहते हैं। जैसे-

मोहन ने किताब पढ़ी है।
मैंन फल खाये हैं।
उसने गेंद खेली है।
भूतकाल

काल के जिस क्रिया रूप द्वारा कार्य के अतीत (बीते हुए समय) में होने का बोध होता है, उसे भूतकाल कहते हैं। भूतकाल के भी तीन भेद होते हैं-

सामान्य भूत
काल के जिस क्रिया रूप द्वारा अतीत में कार्य की पूर्णता या अपूर्णता का बोध न हो, उसे सामान्य भूतकाल कहते हैं। जैसे-

मोहन घर गया।
मैंने जहाज़ देखा।
उसने रोटी खाई।
अपूर्ण भूत
काल के जिस क्रिया रूप द्वारा यह बोध होता है कि कार्य अतीत में पूरा नहीं हुआ, अपितु नियमित रूप से जारी रहा, उसे अपूर्ण भूत कहते हैं। जैसे-

मोहन मैदान में घूम रहा था।
मैं साल में एक बार घर जाता था।
वह हॉकी खेल रहा था।
पूर्ण भूत
काल के जिस क्रिया रूप द्वारा यह बोध होता है कि कार्य एक निश्चित समय से पहले ही पूरा हो चुका था, उसे पूर्ण भूत कहते हैं। जैसे-

पद्मा ने नृत्य किया था।
मैंने सिनेमा देखा था।
वह दिल्ली गया था।
भविष्यत् काल

काल के जिस क्रिया रूप द्वारा यह बोध होता है कि कार्य आगे आने वाले समय में होगा, उसे भविष्यत् काल कहते हैं। जैसे-

ज्ञानू दिल्ली जायेगा।
मीनू आम लायेगा।
राजू देर तक पढ़ेगा।
वह कहानी सुनायेगा।
बोस-आइन्स्टाइन सांख्यिकी

right|thumb|300px|बसु-आइंस्टीन वक्र (ऊपर वाला) तथा फर्मी-डिरैक वक्र (नीचे वाला)
क्वांटम सांख्यिकी तथा सांख्यिकीय भौतिकी में अविलगनीय (indistinguishable) कणों का संचय केवल दो विविक्त ऊर्जा प्रावस्थाओं (discrete energy states) में रह रकता है। इसमें से एक का नाम बोस-आइन्स्टाइन सांख्यिकी (Bose–Einstein statistics) है। लेजर तथा घर्षणहीन अतितरल हिलियम के व्यवहार इसी सांख्यिकी के परिणाम हैं। इस व्यवहार का सिद्धान्त १९२४-२५ में सत्येन्द्र नाथ बसु और अल्बर्ट आइंस्टीन ने विकसित किया था। 'अविलगनीय कणों' से मतलब उन कणों से है जिनकी ऊर्जा अवस्थाएँ बिल्कुल समान हों।

यह सांख्यिकी उन्ही कणों पर लागू होती है जो जो पाउली के अपवर्जन सिद्धांत के अनुसार नहीं चलते, अर्थात् अनेकों कण एक साथ एक ही 'क्वांटम स्टेट' में रह सकते हैं। ऐसे कणों का चक्रण (स्पिन) का मान पूर्णांक होता है तथा उन्हें बोसॉन (bosons) कहते हैं। 

यह सांख्यिकी १९२० में सत्येन्द्रनाथ बोस द्वारा प्रतिपादित की गयी थी और फोटानों के सांख्यिकीय व्यवहार को बताने के लिये थी। इसे सन् १९२४ में आइंस्टीन ने सामान्यीकृत किया जो कणों पर भी लागू होती है।

 बोस-आइन्स्टाइन वितरण 
सांख्यिकीय रूप से, ऊष्मागतीय साम्य की दशा में, Ei ऊर्जा वाले कणों की संख्या ni निम्नलिखित सम्बन्ध के अनुसार होगी-

जहाँ :
 gi उन प्रावस्थाओं (states) की कुल संख्या है जो Ei ऊर्जा वाले हैं।
 μ रासायनिक विभव है,
 kB बोल्ट्समान नियतांक है,
 T तापमान है।

 सीमा 
अधिक तापमान पर क्वाण्टम प्रभाव अदृष्य होने लगता है और तब बोस-आइंस्टाइन सांख्यिकी, मैक्सवेल-बोल्टमान सांख्यिकी की तरफ अग्रसर होने लगती है। किन्तु कम ताप पर दोनों सांख्यिकी अलग-अलग रहती हैं।

 इन्हें भी देखें 
 हिग्स बोसॉन (Higgs boson)
 अति तरलता (सुपरफ्लुइडिटी)

 बाहरी कड़ियाँ
हिग्स बोसॉन का असली देवता: सत्येंद्र नाथ बसु

श्रेणी:भौतिकी की संकल्पनाएँ
श्रेणी:क्वांटम क्षेत्र सिद्धांत
कामा नदी

300px|right|thumb|कामा नदी

कामा (अंग्रेज़ी: Kama; रूसी भाषा: река́ Ка́ма) रूस में बहने वाली एक प्रमुख नदी है। यह वोल्गा नदी की बाएँ तरफ की सबसे लम्बी सहायक नदी है। वास्तव में मिलन बिन्दु तक यह वोल्गा से भी बड़ी है।

यह यूराल पर्वत के पश्चिमी प्रदेश में मोलोटोव नगर के पश्चिम से निकलती है। क्रमानुसार उत्तर, पूर्व तथा दक्षिण की ओर मुड़कर मोलोटोव पहुँचती है। फिर, १,२०० मील दक्षिण-पश्चिम बहकर काज़ान शहर के निकट वोल्गा में गिरती है। यही संगम प्राचीन तातार राज्य का केंद्र था। नहर द्वारा कामा का संबंध उत्तरी ड्वीना से हो जाने के कारण यूराल प्रदेश से बाल्टिक सागर तक यातायात का एक महत्वपूर्ण मार्ग खुल गया है। गर्मियों में मोलोटोव तक बड़े जलयान आ सकते हैं। मोलोटोव के निकट कामा के जल से विद्युत्‌ उत्पादन भी होता है।

 इन्हें भी देखें 
 वोल्गा नदी

 बाहरी कड़ियाँ 
 
  Naberezhnye Chelny and the Kama River

श्रेणी:रूस की नदियाँ
श्रेणी:विश्व की नदियाँ
सादी कार्नो

300px|right|thumb|सादी कार्नो

निकोलस लिओनार्द सादी कारनो (१७९६ - १८३२) फ्रांसीसी भौतिकीविद् एवं सैन्य इंजीनियर थे। इन्होने १८२४ में लिखित अपनी पुस्तक 'आग की गतिकारी शक्ति एवं उसका उपयोग करने वाले इंजनों पर चिन्तन' (Réflexions sur la puissance motrice du feu et sur les machines propres à développer cette puissance) में सबसे पहले एक सफल ऊष्मा इंजन का सिद्धान्त दिया। अब इस इंजन को 'कार्नो चक्र' (Carnot cycle) के नाम से जाना जाता है। इस पुस्तक में उन्होने ऊष्मागतिकी के द्वितीय नियम की भी आधारशिला रख दी थी। इन्ही कारणों से उन्हें 'ऊष्मागतिकी का जनक' कहा जाता है। 'कार्नो दक्षता', कार्नो प्रमेय, कार्नो ऊष्मा इंजन आदि उनकी ही देन हैं।

 परिचय 
कारनो का जन्म पेरिस में हुआ था। १८१२ ई. में ये बहुशिल्प शिक्षणालय में भरती हुए पर अध्ययन छोड़कर इन्होंने अभियंता (Engineer) का पद गहण किया। १८१९ ई. में ये सेना की एक परीक्षा में उत्तीर्ण हुए और इन्हें लेफ़्टिनेंट का पद मिला। बाद में इन्होंने गणित, रसायन, इतिहास, प्रौद्योगिकी, शासकीय अर्थव्यवस्था इत्यादि विषयों का अध्ययन किया। संगीत, ललितकला, व्यायाम विषयक खेलकूद, तैराकी, शस्त्र विद्या आदि में भी इनका अच्छा अभ्यास था। १८२७ ई. में ये कप्तान हुए और १८२८ ई. में ही नौकरी छोड़ दी।

ये मौलिक एवं गंभीर विचारक थे। केवल एक ही पुस्तक ये प्रकाशित कर पाए जिसमें इनके वैज्ञानिक अनुसंधानों की थोड़ी सी चर्चा है। इनके लेखों की पांडुलिपि सुरक्षित रखी थी जिससे पता लगा कि वे उष्मा की वास्तविक प्रकृति समझते थे। इसमें उन प्रयोगों का भी वर्णन मिलता है जिनमें बाद में जूल तथा अन्य वैज्ञानिकों ने उष्मा का यांत्रिक तुल्यांक निकाला। उष्मागतिकी के मौलिक सिद्धांत के अनुसार उत्क्रमणीय इंजन (Reversible Engine) की दक्षता उन तापों पर निर्भर करती है जिनके बीच वह कार्य करता है। यह सिद्धांत कारनो की ही देन है अत: 'कारनो सिद्धांत' के नाम से प्रसिद्ध है।

१८३२ में आये हैजा की महामारी में उनकी मृत्यु हो गयी।

 बाहरी कड़ियाँ 
 
 Reflections on the Motive Power of Heat, English translation by R.H. Thurston
 Reflections on the Motive Power of Heat, English translation by R.H. Thurston (at Internet Archive)
 "Sadi Carnot and the Second Law of Thermodynamics", J. Srinivasan, Resonance, November 2001, 42 (PDF file)

श्रेणी:ऊष्मागतिशास्त्री
श्रेणी:फ़्रांस के लोग
आरटेट

राजस्‍थान शिक्षक पात्रता परीक्षा राजस्‍थान में शिक्षक बनने लिए पात्रता शर्तों को पूरा करने के लिए पास करना जरूरी है। जिन छात्रों ने बीएड कोर्स कर रखा है वे राजस्‍थान शिक्षक पात्रता परीक्षा दे सकते हैं। शिक्षक भर्ती के लिए इसे आवश्‍य अर्हता बना दिया गया है। 

 बाहरी कडि़यां 
राजस्‍थान शिक्षा आरटेट संबंधी सूचनाओं की ताजा जानकारियों के लिए

आरटेट (RTET - Rajasthan Teacher Eligibility Test) राजस्थान माध्यमिक शिक्षा बोर्ड द्वारा आयोजित परीक्षा है जो राजस्थान राज्य के शिक्षकोँ की पात्रता के लिए ली जाती हैँ। यह दो लेवल पर होती है।

(१)-कक्षा १ से ५ के लिए
(२)-कक्षा ६ से ८ के लिए
कार्नो प्रमेय

न

कार्नो प्रमेय के अनुसार:
 किन्हीं दो ऊष्माशयों (heat reservoirs) के बीच काम करने वाला कोई भी ऊष्मा इंजन उन्हीं ऊष्माशयों के बीच काम करने वाले कार्नो इंजन (Carnot engine) से कम दक्ष होगा।

 दो ऊष्माशयों के बीच कार्य करने वाले सभी 'उत्क्रमणीय' ऊष्मा इंजन (reversible heat engines) उन्हीं ऊष्माशयों के बीच कार्य करने वाले कार्नो इंजन के बराबर ही दक्षता वाले होते हैं। 

इस अधिकतम दक्षता का सूत्र है-

जहाँ TC ठण्डे ऊष्माशय का परम ताप है और TH गरम ऊष्माशय का परम ताप है। यहाँ दक्षता की परिभाषा है - 
 = इंजन द्वारा किया गया कार्य / गरम ऊष्माशय से ली गयी ऊर्जा
 
300px|thumb|कार्नो प्रमेय की सिद्धि (उपपत्ति)

 ईंधन सेल और बैटरियों पर कार्नो प्रमेय की अनुप्रयोज्यता (Applicability) Mukesh keer

 सन्दर्भ 

Laparw

ahi
श्रेणी:ऊष्मागतिकी
श्रेणी:ऊष्मागतिकी के नियम
मतीरे की राड़

मतीरे की राड़ एक युद्ध था जो नागौर के अमरसिंह व बीकानेर के करणसिंह  मध्य 1644 ई. में लड़ा गया था। अमरसिंह हार गये थे  
इस युद्ध में बीकानेर के करण सिंह  ने विजय प्राप्त की।
VG इसका वर्णन काशी छगाड़ी द्वारा लिखा ग्रंथ छत्रपति रासो में है ।

सन्दर्भ

श्रेणी:भारत के युद्ध
ऊष्मा का यांत्रिक तुल्यांक

right|thumb|300px|ऊष्मा के यांत्रिक तुल्यांक के मापन के लिए जूल द्वारा प्रयुक्त उपकरण
ऊष्मा का यांत्रिक तुल्यांक (तुल्यांक = तुल्य + अंक = equivalent number) भौतिकी का एक महत्वपूर्ण संकल्पना (कॉन्सेप्ट) है। यह संकल्पना कहती है कि गति का ऊष्मा में और ऊष्मा का गति में परिवर्तन किया जा सकता है तथा प्रत्येक स्थिति में समान मात्रा के कार्य के द्वारा समान मात्रा की ऊष्मा उत्पन्न होगी। शर्त केवल यह है कि किया गया कार्य पूर्णतः ऊष्मा में बदल जाय। 

इस संकल्पना के परिणामस्वरूप ऊर्जा संरक्षण का सिद्धान्त विकसित हुआ और उसे स्वीकृति मिली। इसी के परिणामस्वरूप ऊष्मागतिकी के विज्ञान का सम्स्थापन हो पाया।

सन् १८५० में अंग्रेज भौतिकशास्त्री जेम्स प्रेस्कॉट जूल ने एक प्रसिद्ध प्रयोग किया जिससे पहली बार ऊष्मा के यांत्रिक तुल्यांक का मान प्राप्त हुआ। जूल द्वारा प्राप्त मान 4.18 जूल प्रति कैलरी था जो उस समय के लिये अति परिशुद्ध मान माना जा सकता है। बाद में अधिक जटिल विद्युतचुम्बकीय प्रयोगों से और भी अधिक परिशुद्ध मान प्राप्त किया गया जो 4.1855 जूल प्रति कैलरी है।

श्रेणी:ऊष्मगतिकी का इतिहास
श्रेणी:भौतिकी का इतिहास
कार्य (भौतिकी)

भौतिकी में कार्य (work) होना तब माना जाता है जब किसी वस्तु पर कोई बल लगाने से वह वस्तु बल की दिशा में कुछ विस्थापित हो। दूसरे शब्दों में, कोई बल लगाने से बल की दिशा में वस्तु का विस्थापन हो तो कहते हैं कि बल ने कार्य किया। कार्य, भौतिकी की सबसे महत्वपूर्ण राशियों में से एक है। कार्य करने की दर को शक्ति कहते हैं। कार्य करने या कराने से वस्तुओं की ऊर्जा में परिवर्तन होता है। 

किसी वस्तु पर F बल लगाने पर वह वस्तु बल की दिशा में d दूरी विस्थापित हो जाय तो किया गया कार्य

या 
W=fs
जहा f = बल 
S= विस्थापन है

होगा। 

उदाहरण:
10 न्यूटन (F = 10 N) का बल किसी वस्तु पर दक्षिण दिशा में लगता है और वह वस्तु दक्षिण दिशा में 2 मीटर (d = 2 m) विस्थापित हो जाती है तो बल द्वारा किया गया कार्य W = (10 N)(2 m) = 20 N m = 20 J हुआ। किसी वस्तु पर 5 न्यूटन का बल लगाकर उसे 4 मीटर विस्थापित करने पर भी 20 J ही कार्य होगा (5 N x 4 m = 20 J) .

कार्य का मात्रक 'जूल' है। इसे संक्षेप में J से निरूपित किया जाता है। १ जूल = १ न्यूटन-मीटर। कार्य एक अदिश राशि है।

right|thumb|300px|कार्य की मात्रा की गणना (जब बल और विस्थापन की दिशा अलग-अलग हों)
यदि किसी वस्तु पर एक नियत बल लगाया जाय और वह सीधी रेखा में (बल की दिशा में या बल की दिशा से अलग दिशा में) गति करे तो किया गया कार्य निम्नलिखित सूत्र से निकाला जा सकता है-
 
जहाँ:
 – बल
 – विस्थापन

किन्तु यदि बल का मान नियत न हो (अर्थात् परिवर्तनशील हो) और विस्थापन भी एक दिशा में न होकर अलग-अलग दिशाओं में हो तो इस स्थिति में कार्य की मात्रा निकालने के लिये बल और विस्थापन के सदिश गुणनफल का समाकलन करना पड़ता है। अर्थात् 
 

जहाँ:
 W – कार्य
 L – विस्थापन-मार्ग को सूचित करता है। उपरोक्त समाकलन की गणना विस्थापन-मार्ग के सन्दर्भ में की जायेगी।
  – बल
  – विस्थापन (सदिश)
 α – किसी स्थान पर बल तथा विस्थापन के बीच का कोण

बलयुग्म द्वारा किया गया कार्य

यह समाकलन (integral) दृढ़ पिण्ड के गतिपथ (trajectory) के अनुदिश निकाला जाएगा। यहाँ कोणीय वेग ω समय के साथ परिवर्ती है, इसलिए यह 'पथ पर निर्भर' है।

किसी गैस द्वारा किया गया कार्य
right|thumb|300px|भाप का इंजन : भाप द्वारा पिस्टन पर बल लगाकर कार्य किया जाता है। 

जहाँ  P दाब है,  V आयतन है, तथा  a और b आरम्भिक और अन्तिम आयतन हैं।

center|thumb|500px|किसी ऊष्मागतिक चक्र के p-v आरेख से कार्य की गणना

इन्हें भी देखें
 कार्य (ऊष्मागतिकी)

 बाहरी कड़ियाँ 
 Work – a chapter from an online textbook
 Work-energy principle

श्रेणी:आरम्भिक भौतिकी
श्रेणी:यान्त्रिक अभियान्त्रिकी
श्रेणी:भौतिक राशियाँ
श्रेणी:यान्त्रिकी
राजभवन (हिमाचल प्रदेश)

राजभवन शिमला भारत के हिमाचल प्रदेश राज्य के राज्यपाल हिमाचल प्रदेश का आधिकारिक आवास है।हिमाचल प्रदेश राजभवन  राज्य की राजधानी शिमला में स्थित है। वर्तमान में बंडारू दत्तात्रेय राज्य के 29वें राज्यपाल हैं। Governor of Himachal Pradesh  

 इन्हें भी देखें 
 हिमाचल प्रदेश के राज्यपालों की सूची
 हिमाचल प्रदेश के मुख्यमन्त्रियों की सूची

 सन्दर्भ 

 बाहरी कड़ियाँ 
 आधिकारिक जालस्थल (हिमाचल प्रदेश राजभवन) 

श्रेणी:भारत में आधिकारिक आवास
श्रेणी:शिमला की इमारतें
राजभवन (मेघालय)

राजभवन शिलॉंग भारत के मेघालय राज्य के राज्यपाल का आधिकारिक आवास है। यह राज्य की राजधानी शिलॉंग में स्थित है। रंजीत शेखर मूशाहारी राज्य की वर्तमान राज्यपाल हैं जो १ जुलाई २००८ को राज्यपाल नियुक्त हुए थे।Governor of Meghalaya 

 इन्हें भी देखें 
 मेघालय के राज्यपालों की सूची
 मेघालय के मुख्यमन्त्रियों की सूची

 सन्दर्भ 

 बाहरी कड़ियाँ 
 आधिकारिक जालस्थल (मेघालय सरकार) 

श्रेणी:भारत में आधिकारिक आवास
श्रेणी:शिलॉंग की इमारतें
श्रेणी:मेघालय में स्थापत्य
राजभवन (पश्चिम बंगाल), कोलकाता

thumb|कलकत्ता के गवर्नर हाउस
thumb|कलकत्ता के गवर्नर हाउस १८५५
राजभवन कोलकाता भारत के पश्चिम बंगाल राज्य के राज्यपाल का आधिकारिक आवास है। यह राज्य की राजधानी कोलकाता में स्थित है। जगदीप धनखड़ राज्य के वर्तमान राज्यपाल हैं।Governor of West Bengal  

 इन्हें भी देखें 
 राजभवन (पश्चिम बंगाल), दार्जिलिंग
 पश्चिम बंगाल के राज्यपालों की सूची
 पश्चिम बंगाल के मुख्यमन्त्रियों की सूची

 सन्दर्भ 

 बाहरी कड़ियाँ 

 आधिकारिक जालस्थल (पश्चिम बंगाल राजभवन) 

श्रेणी:भारत में आधिकारिक आवास
श्रेणी:कोलकाता की इमारतें
पालि (शरीर)

thumb|230px|मानव गुर्दे की पालियाँ इस चित्र में लाल रंग में दर्शाई गई हैं और इनमें से एक '1' द्वारा नामांकित है
पालि या लोब (lobe) शरीर में किसी नरम अंग (जैसे कि हृदय, गुर्दा, जिगर) के ऐसे अलग दिखने वाले छोटे भाग को कहते हैं जो उस अंग से जुड़ा हो लेकिन स्पष्ट रूप से एक अलग अस्तित्व रखता हो।Midline Medical Dictionary, P. S. Rawat, pp. 633, B. Jain Publishers, 2002, ISBN 978-81-7021-018-4, ... Lobe. A rounded part of an organ or viscus demarked by fissures or divisions. खण्ड​; पालि ... आमतौर पर लोब ऐसी खण्डों को कहते हैं जो बिना सूक्ष्मबीन (माइक्रोस्कोप) के देखे जा सकें। अगर लोब इतना छोटा हो कि उसे देखने के लिए सूक्ष्मबीन कि ज़रुरत हो तो उसे अक्सर 'लोबिका' (lobule, लोब्यूल) कहा जाता है।

 इन्हें भी देखें 
 शरीरशास्त्र

 सन्दर्भ 

श्रेणी:शारीरिकी